“เอส เอฟ” ผนึก “Omazz” เปิดบริการ The Bed Cinema by Omazz® นอนดูหนังบนที่นอนคุณภาพสูง
“เอส เอฟ” ผนึก “Omazz” เปิดบริการ The Bed Cinema by Omazz® นอนดูหนังบนที่นอนคุณภาพสูง
“เอส เอฟ” ผนึก “Omazz” เปิดบริการ The Bed Cinema by Omazz® นอนดูหนังบนที่นอนคุณภาพสูง
4 ธ.ค. 2563

นายสุวิทย์ ทองร่มโพธิ์ ประธานเจ้าหน้าที่บริหารสายงานการตลาด บริษัท เอส เอฟ คอร์ปอเรชั่น จำกัด (มหาชน) เปิดเผยว่า ที่ผ่านมา เอส เอฟ ได้มุ่งเน้นการพัฒนาโรงภาพยนตร์ให้ตอบโจทย์ความต้องการของผู้บริโภคยุคใหม่ทุกกลุ่มอยู่เสมอ ด้วยการสร้างประสบการณ์ใหม่ให้ผู้บริโภค เอส เอฟ จึงมองหาพันธมิตรชั้นนำในอุตสาหกรรมที่เกี่ยวเนื่องมาร่วมกันพัฒนาเทคโนโลยีและนวัตกรรมใหม่ เพื่อยกระดับและสร้างประสบการณ์ใหม่ในการชมภาพยนตร์ที่เหนือระดับมากขึ้น อาทิ Zigma Cinestadium, MASTERCARD Cinema, CAT First Class Cinema, Happiness Cinema และ MX4D
ทั้งนี้ ล่าสุดได้เปิดตัว ‘The Bed Cinema by Omazz®’ โดย เอส เอฟ ได้จับมือกับ โอมาซ (Omazz®) ซึ่งเป็นแบรนด์เครื่องนอนที่ได้รับการยอมรับในระดับโลก โดยร่วมกันพัฒนานวัตกรรมใหม่ที่สร้างประสบการณ์ชมภาพยนตร์ใหม่ระดับพรีเมียม ด้วยเตียงนอนที่สามารถปรับเอนนอนได้ตามความต้องการ นับเป็นครั้งแรกของการจับมือกันของผู้ประกอบการชั้นนำในอุตสาหกรรมโรงภาพยนตร์ และผู้เชี่ยวชาญด้านที่นอนและเครื่องนอนระดับโลก ‘The Bed Cinema by Omazz®’ ใช้งบประมาณการลงทุน 50 ล้านบาท ในการปรับปรุงโรงภาพยนตร์ใหม่ทั้งหมด โดยเปิดให้บริการที่โรงภาพยนตร์ เอส เอฟ เวิลด์ ซีเนม่า ศูนย์การค้าเซ็นทรัลเวิลด์ พร้อมตั้งเป้ามีผู้ชม 50,000 คนต่อปี
“ ‘The Bed Cinema by Omazz®’ เป็นครั้งแรกของไทยที่มีการนำเตียงนอนคุณภาพสูงมาใช้ในโรงภาพยนตร์ ควบคู่กับออกแบบในบรรยากาศเสมือนพักผ่อนอยู่ในบ้านสไตล์ Modern Luxury ตั้งแต่เข้ามาในเลาจน์รับรองที่เปรียบเสมือนห้องนั่งเล่น จนถึงภายในโรงภาพยนตร์ที่จำกัดเพียง 40 เตียงนอน เพื่อให้ลูกค้าได้รับความเป็นส่วนตัวที่สุดในการใช้บริการ 
รวมถึงมีการออกแบบตำแหน่งมุมมองให้เหมาะสมกับการชมภาพยนตร์ทุกที่นั่ง พร้อมด้วยระบบภาพ Digital Cinema 4K ให้ภาพคมชัด ตื่นตา สมจริง ระบบเสียง Dolby Digital Surround 7.1 ให้เสียงคมชัดเสมือนจริง นับเป็นระบบภาพและเสียงที่สมบูรณ์แบบที่สุดในโลกภาพยนตร์ ในส่วนของการบริการ ผู้มาใช้บริการสามารถเข้าพักผ่อนในเลาจน์ก่อนเข้าชมภาพยนตร์ โดยจะมีป๊อปคอร์นและเครื่องดื่มให้บริการทั้งในระหว่างพักคอยและตลอดการชมภาพยนตร์ ด้วยค่าบริการเริ่มต้น900 บาท ที่สำคัญทุกรอบฉายจะมีการเปลี่ยนผ้าปูที่นอนเพื่อความสะอาด ปลอดภัย ควบคู่กับการทำความสะอาดและฆ่าเชื้อโรคในโรงภาพยนตร์ตามมาตรฐานสากล” นายสุวิทย์กล่าว
ด้าน นายทีปกร โลจนะโกสินทร์ ประธานเจ้าหน้าที่บริหารกลุ่มบริษัท Lotus Bedding Group และโอมาซ (ประเทศไทย) เผยว่า “นี่เป็นครั้งแรกที่แบรนด์โอมาซได้ร่วมเนรมิตโรงภาพยนตร์The Bed Cinema by Omazz®  เพื่อให้ผู้ชม ได้สัมผัสถึงความสบายในแบบที่ต้องการเพียงปลายนิ้วสัมผัสผ่านรีโมทไร้สาย ตลอดการรับชมภาพยนตร์เรื่องโปรด ได้มากกว่าที่เคยบนเตียงนวดปรับระดับไฟฟ้า Adjusto™ หนึ่งในผลงานมาสเตอร์พีชที่แบรนด์โอมาซภาคภูมิใจ ในฐานะแบรนด์ที่รังสรรค์ประสบการณ์การพักผ่อนที่สมบูรณ์แบบและเอาใจใส่สิ่งแวดล้อมภายใต้ปรัชญาของ แบรนด์โอมาซที่ว่า “Peace is true happiness.” มานานกว่า 2 ทศวรรษ จนประสบความสำเร็จและเป็นที่ยอมรับมากมายในหลายประเทศทั่วโลก
โดยโปรเจ็คโรงภาพยนตร์ “The Bed Cinema by Omazz®” ถือเป็นจุดเริ่มต้นการคิกออฟแผนแคมเปญ “The Bed Experience by Omazz®” ที่แบรนด์โอมาซมุ่งมั่นใส่ใจในเรื่องการส่งมอบประสบการณ์ในการนอนที่พิเศษยิ่งขึ้นอยู่เสมอ เราจึงเป็นมากกว่าแบรนด์ที่ขายที่นอนและเครื่องนอนออแกนิค ในปีนี้โอมาซ จึงตั้งใจจะมอบของขวัญให้กับผู้บริโภคผ่านการสร้างประสบการณ์ให้ผู้ชมได้เข้ามาดื่มด่ำกับทุกสัมผัสของทุกผลิตภัณฑ์คุณภาพโอมาซ ที่คัดสรรมาเพื่อโปรเจ็คนี้โดยเฉพาะมูลค่าการลงทุนต่อเตียงนอน 1 คู่ อยู่ที่ 600,000 – 1,000,000 บาท ซึ่งผู้ชมสามารถเลือกที่นั่งได้ตามใจทั้งแบบ 1 ท่าน 2 ท่าน หรือ 4 ท่าน
ทั้งนี้แบรนด์โอมาซมีความเชื่อมั่นในความเป็นมืออาชีพของทีมผู้บริหาร รวมถึงการให้บริการของโรงภาพยนตร์ในเครือ เอส เอฟ ว่าเป็นหนึ่งในผู้สร้างโรงภาพยนตร์ที่ดีที่สุดในเอเชีย นี่จึงเป็นเหตุผลสำคัญที่แบรนด์โอมาซ ได้เลือก เอส เอฟ  มาร่วมเป็นพันธมิตรในการทำโปรเจ็ค Collaboration ภายใต้แนวคิด “The Next Level of Cinema Experience” ในครั้งนี้” นายทีปกรกล่าว
โดยสัมผัสประสบการณ์ความบันเทิงระดับพรีเมียมที่มาพร้อมความสบายที่สุดครั้งแรกในประเทศไทยกับ “The Bed Cinema by Omazz®” ได้ที่ โรงภาพยนตร์ เอส เอฟ เวิลด์ ซีเนม่า ศูนย์การค้าเซ็นทรัลเวิลด์ ได้ตั้งแต่วันนี้เป็นต้นไป ตรวจสอบรอบฉาย-ซื้อบัตรชมภาพยนตร์ได้ผ่านแอปพลิเคชั่น SF Cinema และ www.sfcinemacity.com พร้อมสอบถามรายละเอียดเพิ่มเติมได้ทางโซเชียลมีเดียของ SF Cinema